Aký je rozdiel medzi krátkodobým a celoročným cestovným poistením?
Komerčné cestovné poistenie môžete uzatvoriť ako krátkodobé alebo celoročné. 
Krátkodobé cestovné poistenie sa uzatvára jednorazovo a je vhodné v prípade, ak podnikáte jednu cestu. Môže ísť o jednodňový výlet ale aj niekoľkodňovú dovolenku.
Celoročné cestovné poistenie pokrýva celý rok a odporúča sa v prípade, ak cestujete častejšie alebo na dlhšie časové obdobie. Pre poisteného je spravidla cenovo výhodnejšie ako krátkodobé poistenie.
Pozor však, hoci počet ciest do zahraničia nie je pri celoročnom cestovnom poistení limitovaný, niektoré poisťovne stanovujú maximálnu dĺžku jednej cesty (spravidla sa pohybuje od 30 do 90 dní). Existujú však aj produkty bez nutnosti návratu počas roka, či dokonca viacročné cestovné poistenie.  
Cestovné poistenieVypočítajte mi to
PZP je skratka pre povinné zmluvné poistenie, ktoré označuje zákonné poistenie zodpovednosti za škodu spôsobenú prevádzkou motorového vozidla. Toto poistenie vozidla je povinné a vzťahuje na každého, kto zodpovedá za škodu spôsobenú prevádzkou motorového vozidla uvedeného v poistnej zmluve.  
Povedané ľudskou rečou - ak máte uzatvorené PZP a spôsobíte dopravnú nehodu, práve z tohto poistenia budú uhradené prípadné škody na majetku alebo zdraví, ktoré boli spôsobené vaším vozidlom tretím osobám.   
Povinné zmluvné poistenieVypočítajte mi to